

Rīgas valstspilsētas pašvaldības Ārtelpas un mobilitātes departaments

Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

|  |  |  |
| --- | --- | --- |
| 01.08.2025. |  | Nr. AMD-25-409-rs |

|  |
| --- |
| Par satiksmi Vecāķu prospektā |

Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 30.08.2023. saistošo noteikumu Nr.RD-23-235-sn “Rīgas valstspilsētas pašvaldības nolikums” 37.6.12.apakšpunktu, Rīgas domes 24.01.2024. nolikuma Nr.RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1.apakšpunktu, kā arī ņemot vērā starp Rīgas valstspilsētas pašvaldības Ārtelpas un mobilitātes departamentu un ceļu būves firma SIA “BINDERS” 06.06.2025. noslēgto būvdarbu līgumu Nr. AMD-25-2990-lī “Seguma atjaunošana Vecāķu prospekta posmā no Emmas ielas līdz Palejas ielai” un ceļu būves firma SIA “BINDERS” 01.08.2025. iesniegumu:

1. Noteikt, ka no 05.08.2025. līdz 24.08.2025. tiek ierobežota transportlīdzekļu satiksme Vecāķu prospektā, posmā no Atlantijas ielas līdz ēkai Vecāķu prospektā 109A, izmantojot luksoforus, un posmā no Skuju ielas līdz Atlantijas ielai, organizējot vienvirziena satiksmi virzienā no Skuju ielas uz Atlantijas ielu, saskaņā ar satiksmes organizācijas shēmām (pielikumā).

2. Par darbu veikšanu atbildīgs ceļu būves firma SIA “BINDERS” būvadarbu vadītājs Maksims Kopotja (tālrunis 27882142; e-pasts: maksims.kopotja@binders.lv).

3. Ceļu būves firmai SIA “BINDERS” no 05.08.2025. līdz 24.08.2025. Vecāķu prospektā nodrošināt:

3.1. ceļa zīmju izvietošanu saskaņā ar satiksmes organizācijas shēmām;

3.2. iedzīvotāju un uzņēmumu, kuri atrodas minētajos ielas posmos, transportlīdzekļu piebraukšanu pie dzīvesvietas vai uzņēmuma;

3.3. operatīvā transporta satiksmi;

3.4 darbu izpildi saskaņā ar līgumu Nr. AMD-25-2990-lī;

3.5. sabiedriskā transporta satiksmi un sabiedriskā transporta pieturvietas “Skanstnieki” pārcelšanu.

4. Transportlīdzekļu satiksmi Vecāķu prospektā var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:

5.1. nodrošināt informācijas par izmaiņām transportlīdzekļu satiksmē Vecāķu prospektā publiskošanu Rīgas valstspilsētas pašvaldības komunikācijas kanālu resursos;

5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

|  |  |
| --- | --- |
| Rīgas valstspilsētas pašvaldības Ārtelpas un mobilitātes departamenta direktora p.i. p.i. | A.Klinklāva |

|  |
| --- |
| Stoķis 67012708 |